./data/phi0474/phi005/phi0474.phi005.perseus-lat2.xml
Octavius Balbus iudex, homo et iuris et offici peritissimus, non possit aliter iudicare, —si iudicium sit eius  modiL  OCTAVIVS IVDEX ESTO  SI PARET FVNDUM CAPENATEM, QVO DE AGITVR, EX IVRE QVIRITIVM P  SERVILI ESSE, NEQVE IS FVNDVS Q  CATVLO RESTITVETVR,     non necesse erit L  Octavio iudici cogere P  Servilium Q  Catulo fundum restituere, aut condemnare eum quem non oporteat? eius modi totum ius praetorium, omnis res iudiciaria fuit in Sicilia per triennium Verre praetore   decreta eius modi, SI NON ACCIPIT QVOD TE DEBERE DICIS, ACCVSES; SI PETIT, DVCAS: C  Fuficium duci iussit petitorem, L  Suettium, L  Racilium   iudicia eius modi: qui cives Romani erant iudicabant si Siculi essent, cum Siculos eorum legibus dari oporteret, qui Siculi, si cives Romani essent